Filmanmeldelse: «Robinson Crusoe»
ANIMASJON «ROBINSON CRUSOE» Frankrike. Regi: Ben Strassen, Vincent Kesteloot. 6 år. Stemmer: Jostein Jacobsen, Jakob Oftebro, Maria Haukaas Mittet, Iselin Solheim, Ingerid Vollan, m.fl. Joda, det er en fyr som heter Robinson, her. Riktignok ingen Fredag. Men en Tirsdag – papegøyen Tirsdag. Vi snakker alts en meget fri bearbeiding av den klassiske øyboersagaen. Animasjonen er overveldende god! Problemet, særlig hvis man tenker på den yngste målgruppen, er at historien er forholdsvis rå, med død og mishandling og nokså skremmende scener. I tillegg er det så mye skrik og skrål og snublescener og ville forfølgelser, at man kan bli helt svimmel. I den litt røffere animasjonssjanger: Heller denne! Dette er en fransk/belgisk animasjonsfilm. Og det virker som man på død og liv skal forsøke å overdøve den sedvanlige amerikanske animasjonsdominansen. Det gir liten grunn til begeistring. Mye kaos, lite kos. JON SELÅS
Glimrende animasjon, overforing med action og en ganske råtten historie gjør denne filmen vanskelig å plassere.